## ENDELIG Opfølgning på møde nr. 2 i ST Koordineringsgruppen for gymnasierettede aktiviteter

Dato for mødet: fredag den 8. marts 2013, kl. 11.00-14.00

**Tilstede:**

Mie Sørensen (Matematik), Birgitte C. Viborg (Ingeniør), Søren Poulsen (Datalogi), Kaj M. Jensen (iNANO), Frank Jensen (Kemi), Bo Holm Jacobsen (Geoscience), Johannes Overgaard (Bioscience), Anna Busch Nielsen (ANIS, AGRO, FOOD og ST KOM), Eva Arent (ST Studieadministration), Annika Büchert Lindberg (Center for ScienceUddannelse), Jens Holbech (Dekansekretariatet), Christine J. Morgan (Koordineringsgruppen for gymnasierettede aktiviteter)

**Afbud:**

Finn Borchsenius (Science Museerne), Jens B. Bennedsen (Ingeniør), Michael Caspersen (Center for ScienceUddannelse), Magdalena Pyrz (Molekylærbiologi og Genetik), Johan P. Hansen (Matematik), Ulrik Uggerhøj (Fysik og Astronomi)

# Beslutningsreferat

Webformularen til registrering af timer brugt i forbindelse med afholdelse af gymnasierettede aktiviteter er nu i brug på flere institutter. I de kommende uger arbejder Christine sammen med studieadministration (Eva), kemi (Jens W. Clausen) og andre vidende personer om at undersøge mulighederne for at lette linket mellem udtræk fra webformularen til lønudbetaling.

Koordineringsgruppens intention er at arbejde sammen med andre enheder ved AU, som arbejder med gymnasierettede aktiviteter og give indspark fra institutsynsvinklen til overordnede AU og/eller ST-strategier om fx rekruttering.

Hvorfor bruger vi resurser på gymnasierettede aktiviteter? Efter hvilke kriterier skal vi målrette udvikling, prioritering og monitering af aktiviteterne? For gruppens interne afklaring og til kvalificering af afrapportering til institutlederkredsen arbejder vi på næste møde videre med den vedhæftede liste af formål genereret med udgangspunkt i gruppens forberedelse til og dialog på mødet.

Der er bred opbakning og interesse for at lave fælles koordinering om Introduktion til forskning og studier. Det er vigtigt med fælles minimumstandard for indhold og længde, men der er også behov for mulighed for institutvis tilpasning – fx til lokalitet og det enkelte dagsprogram. Studieadministrationen og Center for Scienceuddannelse har udarbejdet forslag til kursusindhold, men har på nuværende tidspunkt ikke ressourcer til at løfte opgaven. Derfor kan opkvalificeringen af de studerende først sættes i gang når ressourcerne er sikret.

Rammerne for træk på Udviklingspuljen er fremadrettet:

* Projektet og budget for brug af midlerne skal godkendes af Jens H eller Christine.
* Hvert institut kan som udgangspunkt trække på op til ca. 1/13 af puljen som er på 200.000kr i 2013.
* Hvis et institut gerne vil trække mere end 1/13 af puljen på et år, skal det godkendes af Koordineringsgruppen.
* Instituttet indsender kort ansøgning til Jens H og/eller Christine med beskrivelse af formål og indhold af projektet, samt et budgetoverslag. Hvis muligt og rimeligt kan det bevilligede beløb efterfølgende øges efter aftale med Jens eller Christine.

Næste møde er den 13. maj. Det afholdes på et af institutterne hvor ét af dagsordenpunkterne kan være fokus på det pågældende instituts gymnasieaktiviteter – evt. med afsluttende rundvisning. Jens H. og Christine aftaler nærmere med mulige værter.

# To do liste

**1. Intro til forskning og studier**

Fællesniveauet (ST Studieadm, ST KOM, CSE, CDIO Development Lab og Jens/Christine): 1. Nu, indsamle eksisterende oplæg/powerpoints og lave fælles bruttoudgave, som institutterne kan bruge. 2. Beslutte hvem der skal koordinere kvalificerende aktiviteter for underviserne/formidlerne (fx kurser og opdaterings-/sparringsmøder). Klart til start efter sommerferie, udvikle kvalificerende aktiviteter.

Institutterne: 1. Nu, sende eksisterende intro til forskning og studier oplæg/powerpoints til Christine. 2. Per 1. maj, identificere studerende, som skal deltage i de kvalificerende aktiviteter og sende deres kontaktinformation til den person, der meldes ud fra fællesniveauet med henblik på at de inviteres til kurser og opdaterings-/sparringsmøder.

2. Søren blev opfordret til at beskrive hans ’**Institutrundvisninger med indlagte mini-oplæg og demoer’**. Den følger her:

Som en aktivitet i en hel-dags aktivitet har vi på datalogi ofte brugt rundvisninger med indlagte demonstrationer samt oplæg fra både studerende og forskere.

Fordele:

- Du får formidlet HELT ude i miljøerne (laboratorier, fællesrum i forskergrupperne etc., studenterområderne)

- Det er et godt værktøj til at få heldagsprogrammer til at gå op skemamæssigt (kan strækkes fra 30min til 2,5 timer)

- Det er nemt at få folk til at deltage, da det ikke kræver ret meget forberedelse at snakke ti minutter om et område/projekt

- Gør det nemmere at komme bredere rundt indenfor instituttets forsknings- og uddannelsesretninger

- Det giver de besøgende et venligt og uformelt indtryk af ansatte og studerende

Udfordringer:

- Kræver stort overblik over forhåndenværende aktiviteter på instituttet

- Kræver et institut/center af en vis størrelse for at det giver mening

- Kræver en 'åben' kultur

3. Anna sender til Christine link til vimeo, med video lavet i forbindelse med det tværfakultære gymnasieforløb, Etikken i kunstig befrugtning. Link: <http://vimeo.com/32665606>

4. Christine udsender eksemplarisk eksempel på ansøgning til udviklingspuljen (se vedhæftning)

5. Dagsordenpunkt udsat til næste møde: Igangværende udviklingsprojekter.

# Nice to know og til inspiration

**Deltagere i Koordineringsgruppen for gymnasierettede aktiviteter**

Søren Poulsen, Datalogi

Jens B. Bennedsen, Ingeniør

Ulrik Uggerhøj, Fysik og Astronomi

Kaj Mikael Jensen, iNANO

Frank Jensen, Kemi

Bo Holm Jacobsen, Geoscience

Johannes Overgaard, Bioscience

Johan P. Hansen, Matematik

Magdalena Pyrz, Molekylærbiologi og Genetik

Anna Busch Nielsen, ANIS, AGRO, FOOD og ST KOM

Eva Arent, ST Studieadministration

Michael Caspersen, Center for ScienceUddannelse

Finn Borchsenius, Science Museerne

**Koordineringsgruppen har til formål** *at koordinere, prioritere ressourcer, udvikle og skabe*

*synergi mellem de mange aktiviteter for gymnasielever samt deres lærere*

*som institutternes og Science Museernes ansatte og studerende varetager (Institutlederkredsen 7. november 2012)*